section_heading: Recenzije
paragraph_text: Eduardo Rivadavia, glazbeni kritičar sa stranice AllMusic, napisao je da bi "obožavatelji ranog Paradise Losta albumu trebali oprezno pristupiti", ali da "nitko ne može poreći da je [One Second] radikalan, ali i kvalitetan te impresivan odmak [od stila prijašnjih uradaka]". Dodijelio mu je 4 od 5 zvjezdica. Holger Stratmann, recenzent časopisa Rock Hard, izjavio je: "Ponegdje bi bilo bolje da su gitare istaknutije te je "Blood of Another" banalna poput i posljednjeg singla, "The Last Timea", ali One Second općenito je vrlo kvalitetan i uzbudljiv rock album". Dao mu je devet od deset bodova.